Dít inspireer Amy Kleinhans-Curd
JY LEES NOU Dít inspireer Amy Kleinhans-Curd
Amy Kleinhans-Curd, voormalige Mej. SA en deesdae ma, sakevrou en motiveringspreker is self ’n inspireerder. Nou sê sy wat haar inspireer ...
DIE BOEK WAT MY GEÏNSPIREER HET
When I Die - Lessons from the Death Zone deur Philip Gould (Little Brown, R180).
Dit het my uitkyk op die dood dramaties verander. Dit het op die regte tyd gekom, toe my ma se beste vriendin aan kanker gesterf het. Die titel klink dalk morbied, maar ek dink dis ’n voorreg om meer oor die lewe te kan leer by iemand wat besig is om te sterf.
Gould, self ’n kankerlyer, het dié boek in die laaste maande voor sy dood geskryf. In dié tyd het hy die lewe opnuut waardeer. Hy het trouens sy 'reis' met groot optimisme aangepak. Ek voel soveel wyser omdat ek nou verstaan dat selfs as jy deur die diepste pyn gaan, kan jy tog nog die lewe in sy volheid waardeer.
My gesin is vir my ongelooflik belangrik. Ek doen moeite om ons verhoudings gesond te hou en om spesiale geleenthede te skep wat die gesin saamsnoer. Dis vir my belangrik om my met
liefde te omring. Dit hou my gelukkig.
Onthou: SARIE se April-uitgawe met Corlea Botha op die voorblad is nou op die rakke - propvol inspirasie! Kry joune vandag!